สวัสดีคะดิฉันอายุ27ปีคะ มีอาการเจ็บหน้าอกตรงกลางหน้าอกคะ อาการเป็นอยู่เรื่อยๆคะ บางครั้งมีอาการ มือชา ขาชา เจ็บปวดลามไปถึงด้านหลัง นอนหงายไม่ได้ได้แต่นั่งคดตัวบางทีเจ็บหนักมันจะมีอาการเหงื่อออกมากแต่หนาวๆร้อนๆคะ กินอะไรไม่เลยเลยตอนเจ็บ ทานเข้าไปก็อ้วกออกหมดคะ ต้องหยุดกินทุกอย่างคะ กินน้ำก็อ้วกออกหมด ดิฉันฉีดยาคุมมาประมาณ9ปีคะ ไม่เคยมีประจำเดือนเลยคะ ตอนนี้ดิฉันทานยาลดอาการเจ็บแกร่งอยู่คะ ก็ช่วยได้นะคะแต่ก็ไม่หายขาดคะ สรุปดิฉันเป็นอะไรคะ
สวัสดีค่ะ @อาการเจ็บหน้าอก สามารถเกิดได้จากหลายสาเหตุตั้งแต่โรคหัวใจและหลอดเลือด โรคปอด โรคกล้ามเนื้อเอ็นกระดูก ระบบทางเดินอาหาร -สาเหตุที่เกี่ยวกับโรคหัวใจที่พบบ่อย ได้แก่ โรคกล้ามหัวใจตายหรือขาดเลือด เป็นโรคที่พบบ่อย โดยเฉพาะผู้ที่มีอายุมาก มีโรคประจำตัวเป็นเบาหวาน ไขมันในเลือดสูง ความดันโลหิตสูง สูบบุหรี่ ในภาวะนี้ผู้ป่วยจะมีอาการเจ็บแน่นหน้าอกตรงกลางหรือด้านซ้าย เจ็บเหมือนมีอะไรบีบรัด เหงื่อออก ถ้าออกแรงจะเป็นมากขึ้น -สาเหตุที่เกี่ยวกับโรคปอด เช่น เยื่อหุ้มปอดอักเสบ จะมีอาการเจ็บเวลาหายใจเข้าออก ไอ จาม เป็นต้น -สาเหตุที่เกี่ยวกับทางเดินอาหาร เช่น โรคกระเพาะอาหารอักเสบ จะมีอาการแสบร้อนที่ลิ้นปี่ บางคนมีอาการแสบร้อนมาถึงหน้าอก บางคนจะรู้สึกเหมือนมีลมดัน บางคนจะมีอาการจุกมาที่คอได้ เป็นต้น -สาเหตุที่เกี่ยวกับกล้ามเนื้อเอ็นกระดูกที่บริเวณหน้าอก เช่น กล้ามเนื้ออักเสบ กระดูกอ่อนบริเวณหน้าอกอักเสบ อาการเจ็บจะเป็นมากขึ้นเวลาใช้กล้ามเนื้อบริเวณนี้ อาจจะเป็นการขยับ การกดหน้าอก หรือหายใจเข้าออกแล้วเจ็บมากขึ้น @จากที่ เล่ามา ยังไม่สามารถสรุปสาเหตุได้นะคะ แนะนำไปพบแพทย์เพื่อตรวจร่างกาย และรับการรักษาอย่างเหมาะสมค่ะ